wannaphong/clean_thaiwikipedia huggingface dataset:
# เฉ่งจุ้ยจ้อซู
เฉ่งจุ้ยจ้อซู หรือสำเนียงมาตรฐานว่า ชิงสุ่ยจู้ชือ (ค.ศ. 1047-1101) คนฮกเกี้ยนนิยมขนาดนามแบบลำลองว่า จ้อซูก้ง , มีนามเดิมว่า ตันเจียวเอ็ง  เป็นภิกษุชาวจีน เกิดสมัยราชวงศ์ซ่งเหนือช่วงรัชกาลจักรพรรดิซ่งเหรินจง ณ ตำบลอันเค๊ เมืองจวนจิว มณฑลฮกเกี้ยน กล่าวกันว่าเขาได้รับพลังเหนือธรรมชาติผ่านทักษะในการเรียนรู้และให้โอวาสในธรรมและทำสมาธิ ทำให้เขาสามารถช่วยเมืองอันเค๊ในฤดูแล้งด้วยการเดินทางนำฝนจากที่หนึ่งไปยังอีกที่หนึ่ง นั่นทำให้ชาวบ้านสร้างศาลเจ้าไว้บูชาเขา และทำให้เขาได้รับสถานะเทพในศาสนาชาวบ้านจีน

 ประวัติ 
เฉ่งจุ้ยจ้อซูเกิดในปี ค.ศ. 1045 ตรงกับสมัยราชวงศ์ซ่ง ในตำบลเอ้งชุน เฉวียนโจว มณฑลฮกเกี้ยน เมื่ออายุได้ 7 ปี ได้บวชเป็นสามเณร ได้รับสมณนามว่า"พ้อจก" 
ต่อมาได้ศึกษาธรรมะและปฏิบัติวิปัสสนาเป็นเวลา 3 ปี ภายใต้การดูแลของอาจารย์หมิงฉาน ที่ภูเขาต้าจิ้ง และหลังจากนั้นท่านได้กลับไปที่ภูเขากาวไท่ เพื่อส่งเสริมการสร้างสะพานหลายสิบแห่ง ท่านย้ายไปอาศัยที่อารามหม่าเจียง และจัดพิธีทางศาสนาหลายครั้งเพื่อขอฝนและปัดเป่าภัยพิบัติ ทำให้ชาวบ้านรู้สึกศรัทธาและเรียกท่านว่า "ม่าเจียงส่งหยิน" ท่านเดินทางไปเยี่ยมชมภูเขาที่มีชื่อเสียงหลายแห่ง และในที่สุดก็ตั้งรกรากอยู่ที่เอ้งชุน ซึ่งมีชื่อเสียงในด้านการปฏิบัติธรรมและความเคร่งครัดในฮกเกี้ยน

ในปี ค.ศ. 1083 ในช่วงยุคของจักรพรรดิซ่งเฉินจง (宋神宗) หลิวกงรุ่ยซึ่งนับถือในความสามารถของท่าน ได้เชิญท่านมายังอำเภออันเค๊ ในมณฑลฮกเกี้ยนเพื่อขอฝน ซึ่งสำเร็จด้วยดี ชาวบ้านจึงอยากให้ท่านอยู่ต่อ หลิวกงรุ่ยจึงบริจาคที่ดินจำนวนมาก ในสถานที่ที่เรียกว่าจางเหยียน บนภูเขาเผิงไหล เพื่อสร้างอาราม และเนื่องจากน้ำพุที่จางเหยียนมีน้ำใสอยู่ตลอดเวลา ท่านจึงได้เปลี่ยนชื่อจากจางเหยียน（張巖）เป็นชิงสุ่ยเหยียน（清水岩） อารามดั้งเดิมที่ชิงสุ่ยเหยียนนั้นเป็นเพียงอารามไม้ไผ่ และด้วยการสนับสนุนของศิษย์เช่น หยางเต้าและโจวหมิง ท่านได้ขยายและพัฒนาเป็นวัดในที่สุด

เฉ่งจุ้ยจ้อซูมีความกระตือรือร้นในการทำงานเพื่อสาธารณะเสมอ โดยได้ระดมเงินเพื่อสร้างสะพานและถนนมากมาย ตลอดชีวิตของท่านได้สร้างสะพานหลายสิบแห่ง อีกทั้งยังมีความชำนาญในการแพทย์ มักจะแจกจ่ายยาเพื่อช่วยเหลือประชาชน ไม่เฉพาะในฉวนโจวแต่ครอบคลุมไปถึงเมืองต่างๆในมณฑลฮกเกี้ยน ผู้คนต่างเคารพนับถือท่านเป็นอย่างมาก

ในปี ค.ศ. 1101 ปีแรกของสมเด็จพระจักรพรรดิซ่งฮุ่ยจง  เฉ่งจุ้ยจ้อซูได้ละสังขารที่ชิงสุ่ยเหยียน ชาวบ้านตำบลอันเค๊รู้สึกทราบซึ้งใจกับการทำคุณประโยชน์ของท่านตลอดชีวิต ได้ร่วมมือกันนำหินมาสร้างเจดีย์ดอกบัวเพื่อบรรจุพระอัฐิของท่าน ซึ่งมีชื่อว่า "เจดีย์เจินคง"(真空塔) อีกทั้งยังแกะสลักรูปท่านด้วยไม้จันทร์หอมในศาลาที่ชิงสุ่ยเหยียน ทำให้ศาลเจ้าแห่งนี้กลายเป็นสถานที่ที่บูชาเฉ่งจุ้ยจ้อซู นับจากนั้นเป็นต้นมา เฉ่งจุ้ยจ้อซูกลายเป็นเทพเจ้าท้องถิ่นที่ชาวบ้านเขตอันเค๊ให้ความเคารพมากที่สุด

 ศาลเจ้าในประเทศไทย 

ศาลเจ้าโจวซือกง  : กรุงเทพมหานคร
ศาลเจ้าฮกหงวนก้ง  : ภูเก็ต
ศาลเจ้าฮุนจ้งอ้าม  : ภูเก็ต
ศาลเจ้ายกเค้เก้ง  : ภูเก็ต
# มอร์ริส อีสต์
มอร์ริส อีสต์ (อังกฤษ: *Morris East*, เกิด 8 สิงหาคม ค.ศ. 1973 ที่ซัมบาเลส, ฟิลิปปินส์) เป็นอดีตนักมวยสากลชาวฟิลิปปินส์ เจ้าของแชมป์โลก WBA รุ่นไลต์เวลเตอร์เวต และแชมป์ OPBF ก่อนผันตัวเป็นโค้ชมวยและผู้จัดการนักมวยหลังแขวนนวม

 ประวัติ 
อีสต์เปิดฉากอาชีพนักมวยในวันที่ 3 พฤษภาคม ค.ศ. 1989 ในวัยเพียง 15 ปี ชนะน็อกครั้งแรกเหนือ เจสซี มิรันดา ยก 6 ต่อมาชกในฟิลิปปินส์จนมีสถิติเด่นและคว้าแชมป์ OPBF รุ่นไลต์เวลเตอร์เวต โดยชนะน็อก พยอง ซุบ คิม ยก 12 ในวันที่ 29 กุมภาพันธ์ ค.ศ. 1992 ที่เกาหลีใต้

 แชมป์โลก WBA 
วันที่ 9 กันยายน ค.ศ. 1992 อีสต์เอาชนะ อากิโนบุ ฮิรานากะ ด้วยทีเคโอในยกที่ 11 ที่เมืองโตเกียว ครองเข็มขัด WBA ไว้ในวัย 19 ปี และในปีนั้นยังได้รับรางวัล "Knockout of the Year" จาก *Ring Magazine*

เขาป้องกันแชมป์ครั้งแรกแต่แพ้ให้ ฮวน มาร์ติน คอกกี ด้วยน็อกยก 8 ที่อาร์เจนตินา เมื่อ 12 มกราคม ค.ศ. 1993

 ช่วงปลายอาชีพและผันตัว 
หลังเสียแชมป์ อีสต์กลับไปชกในฟิลิปปินส์แล้วกับญี่ปุ่น แพ้คะแนน จินโตกุ ซาโตะ (ก.พ. 1995) เขายังครองแชมป์ประเทศฟิลิปปินส์ทั้งรุ่นไลต์มิดเดิลเวต และมิดเดิลเวต ก่อนที่จะประกาศรีไทร์ใน ค.ศ. 1995

 หลังแขวนนวม 
หลังแขวนนวม อีสต์ผันมาเป็นโค้ชมวย ทั้งในฟิลิปปินส์และสหรัฐอเมริกา เคยร่วมฝึกนักมวยแถวหน้า เช่น ซาบ จูดาห์ และ โนนิโต โดแนร์ นอกจากนี้ทำหน้าที่ผู้จัดการนักมวยในลาสเวกัสด้วย

 ความสำเร็จ 
 แชมป์ OPBF รุ่นไลต์เวลเตอร์เวต (ก.พ. 1992)
 แชมป์โลก WBA รุ่นไลต์เวลเตอร์เวต (ก.ย. 1992 – ม.ค. 1993)
 รางวัล "Knockout of the Year" ของ Ring Magazine ประจำปี 1992
 แชมป์สภามวยฟิลิปปินส์ รุ่นไลต์มิดเดิลและมิดเดิลเวต (1995)
# มหามายูรี
พระมหามายูรี (, ,) เป็นวิทยาราชองค์หนึ่ง ซึ่งเป็นที่นับถือในศาสนาพุทธนิกายมหายานในภูมิภาคเอเชียตะวันออก มักมีรูปลักษณ์เป็นที่สังเกตได้ง่าย โดยปรากฏเป็นเทวดาประทับบนนกยูง มีตำนานปรากฏในธารณีชื่อมหามยุรีวิทยาราชามหาธารณี

 กำเนิด 
 ภาพรวม 
ความจาก “มหามยุรีวิทยาราชาสูตร” แสดงไว้ว่า “สมัยหนึ่งมีภิกษุรูปหนึ่งถูกงูกัด พระอานนท์นำความกราบบังคมทูลพระผู้มีพระภาค ครานั้นสมเด็จพระโลกเชษฐ์ตรัสว่า ในอดีตอันกาลอันเนิ่นนานมาแล้ว เบื้องหิมาลัยบรรพต มีสุวรรณรูปมหามยุรีราชาอาศัยอยู่ อันสุวรรณรูปมหามยุรีราชาได้เจริญมหามยุรีวิทยาราชามหาธารณีอยู่เป็นนิจ พ้นแล้วจากอันตรายทั้งปวง สืบมาวันหนึ่งสุวรรณรูปมหามยุรีราชาได้ไปท่องเที่ยว ลืมเจริญซึ่งมหาธารณี จึงถูกมนุษย์จับตัวไป ภายหลังได้เมื่อสติจึงเจริญมหาธารณีอีกครั้งก็พ้นภัย จากนั้นสุวรรณรูปมหามยุรีราชาได้แสดงธรรมแก่ปวงชน แล้วจากไป 

ก็ในสมัยนั้น พระศาสดาจึงทรงแสดงมหามยุรีวิทยาราชามหาธารณี อันจักระงับแล้วซึ่งสรรพพิษ สรรพโรคาพาธ และสัพพันตรายทั้งปวง ดังนี้ “โอม มยุระ กรันเต สวาหา” 

แท้จริงแล้ว สุวรรณรูปมหามยุรีราชา ทรงมีนามว่า “มหามยุรีวิทยาราชา” ทรงเป็นสัมโภคกายแห่งพระมหาไวโรจนตถาคตพุทธเจ้าและพระอมิตาภตถาคตพระพุทธเจ้า และยังทรงเป็นนิรมาณกายแห่งพระศากยมุนีตถาคตพุทธเจ้าอีกด้วย

 ประติมานวิทยา 
thumb|อีกพระรูปของพระมหามยุรีโพธิสัตว์
รูปลักษณ์แห่งพระมหามยุรีวิทยาราชานั้น ทรงมี 1 เศียร 4 กร สำแดงพระองค์เป็นมหาโพธิสัตวลักษณ์ ประทับบนบุณฑริก อันสถิตเหนือยูงทอง (มยุราสนะ) พระหัตถ์ทรงดอกอุบล, ขนนกยูง, และผลไม้ทั้ง 2 อันได้แก่ มังคลผล และปัจจยผล (ผลไม้เป็นเครื่องหมายแห่งการบรรลุมรรคผล) ในคัพภโลกธาตุ ทรงสำแดงพระองค์มี 2 พระกร พระหัตถ์ขวาทรงขนนกยูง พระหัตถ์ซ้ายทรงดอกบัว ประทับบนบัวสัตตบรรณ เป็นลำดับที่ 6 ในหนทักษิณแห่งวิหารสุสิทธิ

 มนตร์มหามยุรีวิทยาราชามหาธารณี 
“มหามยุรีวิทยาราชามหาธารณี” มีคุณพ้นประมาณ จักระงับแล้วซึ่งภัยทั้งปวง อันเกิดแต่ ดิน, น้ำ, ลม, ไฟ, ศาสตรา, ยาพิษ เป็นอาทิ (โดยเฉพาะมีคุณอย่างยิ่งในการสลายแล้ว ซึ่งพิษทั้งปวง เช่น พิษงูและสัตว์ต่างๆ ยาพิษทั้งปวง สารเคมี ตลอดจนพิษร้ายและเชื้อโรคต่างๆ อันเกิดแต่ มนุษย์, สัตว์, วัตถุสิ่งของ, เวทมนตร์ ฯลฯ) นอกจากนี้ ยังช่วยระงับซึ่งภัยธรรมชาติ ช่วยในการขอฝน และยังให้ฤดูกาลเป็นปกติ พืชพรรณธัญญาหารอุดมสมบูรณ์
# พรายพยากรณ์
พรายพยากรณ์ เป็นละครโทรทัศน์แนว สนุกสนาน-ลึกลับ โรแมนติก-คอเมดี้ ผลิตโดย บริษัท ดูมันดี จำกัด บทประพันธ์  รอมแพง บทโทรทัศน์ ปณธี-อรุณแก้ว กำกับการแสดงโดย อัษฎาวุธ เหลืองสุนทร นำแสดงโดย ไปรยา สวนดอกไม้,ธนา สุทธิกมล,ทัศนียา การสมนุช,โตนนท์ วงศ์บุญ,ฐิตินันท์ สุวรรณถาวร ,นันทศัย พิศลยบุตร,เชื้อชาติ วงษ์สวัสดิ์,ภรัณยู โรจนวุฒิธรรม,ธีร์ วณิชนันทธาดา,อธิชนัน ศรีเสวก,เดวิด อัศวนนท์,พาเมล่า เบาว์เด้น,ปิยะมาศ โมนยะกุล,ลีวายส์ อินฑัช,ติ๊ก กลิ่นสี,ดีใจ ดีดีดี และนักแสดงอีกมากมาย 

 ชื่อเรื่อง พรายพยากรณ์
 บทประพันธ์  รอมแพง 
 บทโทรทัศน์ ปณธี-อรุณแก้ว
 ผู้กำกับการแสดง อัษฎาวุธ เหลืองสุนทร 
 ผู้ผลิต บริษัท ดูมันดี จำกัด
 ออกอากาศ   1 ธันวาคม 2557 - 20 มกราคม 2558 

 นักแสดง 
 ตัวละคร  นักแสดง ภูมินทร์  ธนา สุทธิกมล  พิณชนิดา  ไปรยา สวนดอกไม้  ร.ต.ท.อรรถพร   โตนนท์ วงบุญ ภิชาสินี   ทัศนียา การสมนุช ฟ้ารุ่ง  อธิชนัน ศรีเสวก สิรวิทย์  นันทศัย พิศลยบุตร ก้องภพ  เชื้อชาตินที วงษ์สวัสดิ์ปภา แสงโชติ   ภรัณยู โรจนวุฒิธรรม เอก  ธีร์ วณิชนันทธาดา เปรมสุดา  ฐิตินันท์ สุวรรณถาวร สัญชัย  ศตวรรษ ดุลยวิจิตร ยอด  ศุภฤกษ์ ทับทวี ปราชญ์(ผี)  เดวิด อัศวนนท์ กานต์กมล(ผี)  พาเมล่า เบาว์เด้น พัณทิพา(ผี)  ปิยะมาศ โมนยะกุล แม่นวลจันทร์  อลิษา ขจรไชยกุล ปูเปรี้ยว  อินทิรา ยืนยง ป่านแก้ว  วชิรา เพิ่มสุริยา ปณิตา  ชนานา นุตาคม หนึ่ง  ศุภกิจ อมรฐิติพงศ์ ขวัญทิพย์  ดีใจ ดีดีดี แพนเค้ก  ติ๊ก กลิ่นสี ปิ่นเพชร   อินฑัช เตชะเกิดกมล

 นักแสดงรับเชิญ 
 ค่อม ชวนชื่น แสดงเป็น จ่าเหยิน
 เห็ดเผาะ เชิญยิ้ม แสดงเป็น คุณนายดวงตา
 ฟรานเซส ไอศิกา เบอร์เนต แสดงเป็น ไลลา
 เอมิลี่ เจนโจนส์ แสดงเป็น พิณชนิดา (วัยเด็ก)

 เพลงประกอบละคร 
 เพลง พยากรณ์รัก ขับร้องโดย อินทิรา ยืนยง (อิน บูโดกัน) เพลงเปิดตั้งแต่ตอนที่5
 เพลง ตุ๊กแกเทคแคร์ ขับร้องโดย อินฑัช เตชะเกิดกมล เพลงปิดตอนต้นๆเรื่อง
 เพลง หลับตา ขับร้องโดย ชรัส เฟื่องอารมย์ เพลงปิดตอนท้ายๆเรื่อง
อ้างอิง

แหล่งข้อมูลอื่น
  :
# ซิ่วหมิน
คิม มิน-ซ็อก (เกาหลี: 김민석; เกิด 26 มีนาคม ค.ศ. 1990) รู้จักกันในชื่อที่ใช้ในวงการคือ xiumin

เป็นนักร้องชาวเกาหลีใต้ หนึ่งในสมาชิกและของบอยแบนด์สัญชาติเกาหลีใต้-จีน EXO และยูนิตย่อย EXO-CBX

 ประวัติ
ซิ่วหมินเกิดเมื่อ วันจันทร์ ที่ 26 มีนาคม ค.ศ.1990 หรือ พ.ศ. 2533 ณ เมืองนัมยางจู จังหวัดคย็องกี, สาธารณรัฐเกาหลีใต้ ครอบครัวประกอบด้วยคุณพ่อ คุณแม่ และน้องสาว
ซิ่วหมินได้รับรางวัลที่ 2 ในการประกวด SM Everysing Contest ในปี 2008 เขาเป็นเด็กฝึกหัดของ บริษัทเอสเอ็มเอ็นเตอร์เทนเมนต์ โดยใช้เวลานานกว่า 4 ปีในการฝึกฝน ก่อนจะเปิดตัวครั้งแรกในฐานะกลุ่มศิลปินที่ชื่อว่า เอ็กโซ(EXO) โดย "ซิ่วหมิน" เป็นสมาชิกคนที่เจ็ดที่ได้รับการเปิดเผยตัว ในวันที่ 25 มกราคม พ.ศ. 2555 การเปิดตัวครั้งแรกของซิ่วหมิน เขาปรากฏตัวในทีเซอร์ตัวที่ 11 คู่กับไค หนึ่งในสมาชิกของ EXO และปรากฏอีกครั้งในทีเซอร์ที่ 23 ร่วมกับสมาชิกคนอื่น ยกเว้น เฉิน ชานยอล และแบคฮยอน ในตอนแรกนั้น ซิ่วหมินจะเป็นหนึ่งใน EXO-K แต่เป็นเพราะบริษัทต้องการที่จะแบ่งกลุ่มย่อยเป็นสองกลุ่ม และด้วยภาพลักษณ์ของซิ่วหมิน จึงทำให้เขาเข้าไปเป็นสมาชิก 1 ใน 6 คน ของกลุ่ม EXO-M

 การศึกษา
 โรงเรียนประถมศึกษามาซอก เมืองนัมยางจู (ย้าย)
 โรงเรียนประถมศึกษาดงกุ เมืองคูรี (สำเร็จการศึกษา)
 โรงเรียนมัธยมศึกษาดงกุ เมืองคูรี (สำเร็จการศึกษา)
 โรงเรียนมัธยมปลายอินชาง เมืองคูรี (สำเร็จการศึกษา)
 ภาควิชาดุริยางคศาสตร์ หลักสูตรดุริยางคศาสตรมหาบัณฑิต มหาวิทยาลัยคาทอลิกแห่งควานดงบัณฑิตวิทยาลัย (สำเร็จการศึกษา)
 มหาวิทยาลัยโฮซอวิทยาเขตชอนัน (กำลังเข้ารับการศึกษาในหลักสูตรปริญญาเอกการบริหาร)

 ผลงานเพลง 
 

เพลง
 ปี ชื่อเพลง อันดับสูงสุดในชาร์ตเพลง ยอดดาวน์โหลด อัลบั้มแกออน "You": บิลบอร์ดเวิลด์ผลงานเดี่ยว2014 Breakin' Machine —  —rowspan="3" Exology Chapter 1: The Lost Planet2019Beyond —  —EXO PLANET #4 – The EℓyXiOn [dot]You 68  —SM Station ฤดูกาลที่ 3การร่วมงานกับศิลปินท่านอื่น2016 Call You Bae 5  5เกาหลี: 661,1962017 Young & Free 31  6 เกาหลี: 72,133เพลงประกอบภาพยนตร์/ละคร2015 You Are the One 62  —เกาหลี: 26,196เพลงประกอบละคร Falling for Challenge2016 For You 5  9 เกาหลี: 625,756Cumulative sales for "For You":เพลงประกอบละคร ข้ามมิติ ลิขิตสวรรค์"n/a" หมายถึงไม่ติดอันดับชาร์ตเพลง หรือไม่ได้ปล่อยเพลงในประเทศนั้น ๆ

ผลงานด้านการแสดง
 ภาพยนตร์ 
 ปี เรื่อง รับบท เพิ่มเติม2016อัจฉริยะต้มตุ๋นแห่งโชซอนกย็อนบทรอง

 ละครโทรทัศน์ 
 ปี เรื่อง สถานี/ช่องทางออกอากาศ รับบท เพิ่มเติม2015Exo Next DoorNaver TV CastตนเองFalling for Challengeนา โด-จอน

 รายการสารคดี 
ปีรายการสถานี/ช่องทางออกอากาศเพิ่มเติม2017Korea From AboveMountain TVกับ ซูโฮ

 รายการโทรทัศน์ 
 ปี สถานี/ช่องทางออกอากาศ รายการตอนที่ บทบาท เพิ่มเติม อ้างอิง 2016 Cookat TVTravel without Manager1-8ผู้ร่วมรายการหลักกับ เฉิน   2017–2018 MBCIt's Dangerous Beyond The Blanketsซีซั่นที่ 1 ตอนที่ 1-3
ซีซั่นที่ 2 ตอนที่ 6-7  

 การปรากฏตัวในมิวสิกวิดีโอ 
 ปี เพลงศิลปิน 2013 Goneจิน 2015 You Are The One 2016 Call You Baeจีมิน x ซิ่วหมิน 2017 Young & Freeซิ่วหมิน x มาร์ค 2018 Beyond

ละครเพลง (มิวสิคัล)
ปีTitleRoleเพิ่มเติม2015School OZอควีลาละครเพลงฉายโดยระบบโฮโลแกรม, บทนักแสดงสนับสนุน

รางวัลและการเสนอชื่อเข้าชิง

ปีงานประกาศรางวัลสาขาผลงานที่ใช้เข้าชิงผลการตัดสินอ้างอิง2015APAN Star Awards ครั้งที่ 4เว็บดราม่าFalling for Challenge 2017 Click! StarWars Awardsศิลปินชายยอดนิยม
# ธิดาพญามังกร
thumb|เทวรูปของธิดาพญามังกร
ธิดาพญามังกร หรือที่ชาวไทยนิยมเรียกทับศัทพ์ภาษาจีนว่า  เง็กนึ้ง เป็นอัครสาวกเบื้องขวาของพระอวโลกิเตศวรโพธิสัตว์โดยนิยมประดิษฐานนับถือคู่กันกับสุธนกุมาร

 เทวประวัติ 

เสี่ยวหลงนฺหวี่   บางก็เรียก เง็กนึ่ง หรือ หยกหลู หรือ ลุ่งหนู ตามแต่ภูมิภาคจะเรียกแตกต่างกันไป (สันสกฤต: นาคกัญญา; nāga-kanya)
เป็นเด็กผู้หญิงที่อยู่ทางเบื้องขวาของพระอวโลกิเตศวรมหาโพธิสัตว์ แต่เดิมเคยเป็นเด็กหญิงกำพร้าที่องค์หญิงเหมี้ยวซ่าน (ปัจจุบันได้รับพระนามว่า พระอวโลกิเตศวรโพธิสัตว์ หรือ กฺวันชื่อยินผูซ่า (ตามภาษาจีนกลาง)) (หรือ กวนซีอิมผู่ซ่า) ได้อุปการะเลี้ยงดูให้พากเพียรความรู้และสามารถเข้าถึงพระธรรมอันมีผู้ใดจะหยั่งได้ถึง ที่เกิดจากพระโอษฐ์ที่ได้กล่าวถึงพระสูตร สัทธรรมปุณฑรีกสูตร ฉบับที่พระอมิตาภพุทธเจ้าได้สดับตรัสไว้ (อมิตสารัตถสูตร (ในหมวดสัทธรรมปุณฑรีกสูตร)) จนถึงแจ้งบรรลุโสดาบันในอเนกอนันต์เพียงแว่วยินเสียงอ่านพระคัมภีร์พระสูตรบทนี้ ทั้งยังทรงอุปการะอุดหนุนช่วยเหลือ องค์หญิงเหมี้ยวซ่านขณะที่ทนทุกขเวนา วิบากต่างๆ ที่ต้องพากเพียรให้ผ่านเพื่อบรรลุอนุตรสัมมาสัมโพธิให้เป็นแบบอย่างให้สรรพสัตว์ให้หลุดพ้นจากอบายภูมิ จากความร้ายป้ายสี ก็พลิกแพลงภาพลักษณ์ที่ชอบด้วยธรรมแล้วประจักษ์แก่บุคคลทั้งหลาย และเป็นที่ยอมรับในเหล่าบรรดาสาวกแห่งพระอมิตาภพุทธเจ้าให้ได้รู้แจ้งแทงตลอดในธรรมอย่างมากล้น 

จนถึงสมัยพุทธกาลครั้นที่เกิดในท้องทะเล เป็นราชธิดาองค์ที่สามของเหล่งอ๊วงไต้อ๋อง (ซัวเจี๋ยหลัวหลงหวัง; 娑竭羅龍王) แห่งท้องทะเลจีนตะวันออก (ตงไห่) มีสติปัญญาเฉลียวฉลาดยิ่งนัก เมื่อพระชนม์ได้ 8 ชันษา  ได้สดับธรรมจากพระมัญชุศรีโพธิสัตว์ ก็ได้บรรลุในธรรม

ได้รับพระบัญชาการจากเหล่งอ๊วงไต้อ๋องให้รับภารกิจเดินทางแหวกว่ายไปยังชั้นผิวน้ำเพื่อสอดส่องดูประชาราชแห่งท้องทะเลว่าอยู่ดีมีสุขเพียงใด จากนั้นพระอวโลกิเตศวร ที่บำเพ็ญเพียรบารมีจนถึงขั้นในครั้นที่ประสูติเป็นองค์หญิงเหมี้ยวซ่าน และรอเวลามาถึงกาลที่กำหนด พระองค์ทรงมารับไปเพื่อบำเพ็ญเพียรภาวนาในอีกภาคหนึ่งในภาคสาวกที่อยู่ทางเบื้องขวาแห่งพระอวโลกิเตศวรมหาโพธิสัตว์ เพื่อช่วยเหลือบรรดาสรรพสัตว์ให้รอดพ้นจากอบายภูมิ ตามพระราชประสงค์ต่อไป เพื่อพัฒนาให้พระอนุตรสัมมาสัมโพธิประกอบด้วยญาณอันสูงสุดที่หาสิ่งใดเปรียบมิได้ เมื่อเหล่งอ้วงไต้อ๋อง ทราบเรื่องต่างก็ประกาศิษย์เป็นพระอวโลกิเตศวรมหาโพธิสัตว์ พร้อมประกาศให้พวกพ้องลูกหลานแห่งท้องทะเลได้รับรู้ ต่างก็พากันชื่นชมพระราชธิดาอย่างหาไม่สามารถหาผู้ใดเปรียบได้
# โรงพยาบาลดารารัศมี
โรงพยาบาลดารารัศมี (Dararassamee Hospital) โรงพยาบาลของรัฐในสังกัดโรงพยาบาลตำรวจ ตั้งชื่อตามพระนามของเจ้าดารารัศมี พระราชชายา

  ประวัติ 
กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาลสำหรับรักษาหญิงโสเภณีที่หลังวัดพลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่าง ๆ

ต่อมาสมเด็จพระศรีนครินทราบรมราชชนนี ทรงมีพระราชประสงค์ที่จะให้แพทย์ตำรวจปฏิบัติงานในส่วนภูมิภาค พร้อมรับสั่งให้ผู้อำนวยการโรงพยาบาลตำรวจเข้าเฝ้า ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 21 มกราคม พ.ศ. 2512 แต่ขณะนั้นทำได้เพียงส่งแพทย์ไปช่วยราชการภูธรชายแดน และออกหน่วยแพทย์เคลื่อนที่เป็นครั้งคราวเท่านั้น ต่อมาพระบาทสมเด็จพระเจ้าอยู่หัวภูมิพลอดุลยเดชฯ ทรงมีพระราชดำริให้จัดตั้งสถานพยาบาลของกรมตำรวจประจำภาคต่าง ๆ ขึ้น โดยเริ่มดำเนินการในภาคเหนือเป็นแห่งแรก กระทั่งในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน โดยมีงานโรงพยาบาลดารารัศมี เป็นหนึ่งในนั้น

กรมตำรวจได้จัดสรรงบประมาณก่อสร้างอาคาร และประกาศจัดตั้งเป็น "โรงพยาบาลดารารัศมี" ที่อำเภอแม่ริม จังหวัดเชียงใหม่ รวมทั้งเปิดดำเนินการเมื่อวันที่ 1 ตุลาคม พ.ศ. 2523 เป็นโรงพยาบาลขนาด 30 เตียง เป็นโรงพยาบาลขึ้นตรงต่อสำนักแพทย์ใหญ่ กรมตำรวจ และในวันที่ 4 เมษายน พ.ศ. 2548 โรงพยาบาลตำรวจ ได้รับการยกฐานะให้เป็นหน่วยงานในระดับกองบัญชาการ โดยควบรวมสำนักงานแพทย์ใหญ่ (พต.) เข้าด้วยกัน ขึ้นตรงต่อสำนักงานตำรวจแห่งชาติ ตามพระราชกฤษฎีการแบ่งส่วนราชการ สำนักงานตำรวจแห่งชาติ พ.ศ. 2548พระราชกฤษฎีกาแบ่งส่วนราชการ สำนักงานตำรวจแห่งชาติ พ.ศ. 2548 ส่งผลให้โรงพยาบาลดารารัศมี เป็นโรงพยาบาลในสังกัดโรงพยาบาลตำรวจ สำนักงานตำรวจแห่งชาติ
# กวนเต๋ง
กวนเต๋ง มีชื่อในสำเนียงจีนกลางว่า กวนติ้ง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบิดาของกวนเหล็งและกวนเป๋ง อาศัยอยู่บริเวณใกล้เมืองกิจิ๋ว 

เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงกล่าวว่า "ท่านกับเราเป็นแซ่เดียวกัน แต่ก่อนนั้นเราก็ได้ยินลืออยู่ว่าท่านมีฝีมือกล้าหาญ ประกอบทั้งความสัตย์ซื่อ ซึ่งได้พบท่านนี้เป็นบุญของเรา"เล่าปี่พบจูล่ง, สามก๊ก ฉบับเจ้าพระยาพระคลัง (หน) เล่ม 2, เจ้าพระยาพระคลัง (หน) , สำนักพิมพ์ศิลปาบรรณาคาร, พ.ศ. 2544, หน้า 391 แล้วจึงเรียกกวนเหล็งกับกวนเป๋งผู้บุตรมาคำนับกวนอู และจัดที่พักอาศัยให้เป็นอย่างดี เมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้ขอให้เล่าปี่รับกวนเป๋งลูกชายคนรองให้ติดตามรับใช้กวนอู เล่าปี่เห็นว่ากวนอูยังไม่มีบุตรจึงให้กวนเป๋งเป็นบุตรบุญธรรมของกวนอู

ชื่อของกวนเต๋งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก  นามานุกรมสามก๊ก ฉบับแฟนพันธุ์แท้, ชัชวนันท์ สันธิเดช , สำนักพิมพ์ชวนอ่าน, พ.ศ. 2557, หน้า 44
# รักหมดแก้ว
รักหมดแก้ว เลิฟ ออฟ เดอะ ร็อค เป็นภาพยนตร์ไทยแนวโรแมนติก ออกฉายเมื่อวันที่ 25 ธันวาคม พ.ศ. 2557  กำกับโดย ษรัณยู จิราลักษม์ ควบคุมการผลิตโดย มณฑล อารยางกูร นำโดยแสดงโดย มาช่า วัฒนพานิช,ปองศักดิ์ รัตนพงษ์,ปองกูล สืบซึ้ง,รังสรรค์ ปัญญาเรือน,ภูริตา สุปินชุมภู,กิตติพงษ์ คำสาตร์ ยังได้ค่ายเพลงทิกเกอร์ทวินส์ (Tigger Twins) มาดูแลเรื่องเพลงในภาพยนตร์ในฐานะ มิวสิกโปรดิวเซอร์

นักแสดง
thumb|left|งานแถลงข่าว รักหมดแก้ว
 มาช่า วัฒนพานิช (มาช่า) รับบท "พี่อุ๊"
 ปองศักดิ์ รัตนพงษ์ (อ๊อฟ) รับบท "พี่แมน"
 ปองกูล สืบเชื้อ (ป๊อป) รับบท “พี่โบ้”
 รังสรรค์ ปัญญาเรือน (สงกรานต์ The Voice) รับบท “ไอ้เจ๊ด”
 กิตติพงษ์ คำสาตร์ (เอ็ม บุดด้า เบลส) รับบท "พี่นุ"
 ภาวิณี พูนนิพัฒน์ (แอน โพลิติก)  รับบท "ยาย่า"
 ภูริตา สุปินชุมภู (น้ำหวาน ภูริตา) รับบท "ไฟเลี้ยว"
 ณปรัชญ์ รัตนนิตย์ (ปอนด์ ณปรัชญ์) รับบท "บั๊กโจ้"

 เพลงประกอบภาพยนตร์ 
 เหล้าจ๋า - สิงโต นำโชค ร่วมร้องกับ เป้ อารักษ์
 ใจนักเลง - รังสรรค์ ปัญญาเรือน
 ใจความสำคัญ - มัสเกตเทียส์
 ที่ว่าง - พอส

แหล่งข้อมูลอื่น
# สยามสแควร์วัน
ศูนย์การค้าสยามสแควร์วัน เป็นศูนย์การค้าในย่านสยามสแควร์ ประเทศไทย สร้างบนพื้นที่เดิมของโรงภาพยนตร์สยาม ที่ได้รับความเสียหายจากเพลิงไหม้เมื่อครั้งการชุมนุมทางการเมือง พ.ศ. 2553 บริหารงานโดย สำนักงานจัดการทรัพย์สิน จุฬาลงกรณ์มหาวิทยาลัย เป็นจุดเชื่อมต่อสถานีรถไฟฟ้าบีทีเอส สถานีสยาม ที่สำคัญอีกแห่งหนึ่งบนถนนพระรามที่ 1สำนักงานจัดการทรัพย์สิน จุฬาลงกรณ์มหาวิทยาลัย. “สยามสแควร์วัน.” เว็บไซต์ สำนักงานจัดการทรัพย์สิน จุฬาลงกรณ์มหาวิทยาลัย. 2557. http://www.property.chula.ac.th/web/node/1378 (31 พฤษภาคม 2559 ที่เข้าถึง).
ประวัติ
ศูนย์การค้าสยามสแควร์วัน ก่อสร้างขึ้นบนที่ดินผืนเดิมของโรงภาพยนตร์สยามที่ได้รับความเสียหายจากเหตุการณ์สลายการชุมนุมบริเวณแยกราชประสงค์ เมื่อ พ.ศ. 2553 ซึ่งช่วงเวลาดังกล่าวตรงกับช่วงเวลาหมดสัญญาเช่าที่ดินของโรงภาพยนตร์สยามพอดี สำนักงานจัดการทรัพย์สิน จุฬาลงกรณ์มหาวิทยาลัย จึงไม่ต่อสัญญากับผู้เช่ารายเดิม และนำที่ดินดังกล่าวมาพัฒนาเป็นศูนย์การค้าแบบเปิดขนาดใหญ่ความสูง 8 ชั้นแทน โดยมีสำนักงานสถาปนิกกรุงเทพ (OBA) เป็นสถาปนิกหลักของโครงการ ร่วมกับคณาจารย์จากคณะสถาปัตยกรรมศาสตร์ จุฬาลงกรณ์มหาวิทยาลัย และ สมิตร โอบายะวาทย์ ออกแบบเป็นอาคารขนาดใหญ่ 2 อาคารวางขนานกัน เว้นพื้นที่เปิดตรงกลางเป็นทางลาดยาว จากชั้น 3 ลงไปชั้น 1 และมีทางเดินเชื่อมถึงกันระหว่างอาคารวางตลอดโครงการ

ศูนย์การค้าแห่งนี้เปิดทำการอย่างไม่เป็นทางการเมื่อเดือนมิถุนายน พ.ศ. 2557 แต่หลังจากเปิดทำการได้ไม่กี่วัน ก็มีเสียงวิจารณ์ในเรื่องการระบายอากาศภายในโครงการ การจัดการกับฝน การวางผังการสัญจรภายในโครงการที่บังคับให้เดินเป็นวงกลม ซึ่งขัดกับความต้องการของลูกค้าเป็นส่วนใหญ่ จนกระทั่งถึงระบบบำบัดน้ำเสียและการจัดการของเสียของโครงการ จนเป็นเหตุให้เกิดก๊าซไข่เน่า (ไฮโดรเจนซัลไฟด์) ขึ้นภายในบริเวณชั้น B และ LG ซึ่งเป็นพื้นที่แบบปิด ปัญหาดังกล่าวทำให้เกิดปัญหาสุขภาพกับผู้เช่าในพื้นที่ และทำให้สินค้าของร้านค้าเช่าบางรายเกิดความเสียหายอย่างหนัก ซึ่งภายหลังสำนักงานจัดการทรัพย์สิน จุฬาลงกรณ์มหาวิทยาลัย ได้ประกาศปิดปรับปรุงพื้นที่เป็นเวลา 2 เดือนเพื่อจัดการกับระบบบำบัดน้ำเสียซึ่งเสียหายหลังเปิดให้บริการ และวางท่อระบายอากาศ เพื่อลดความชื้นและระบายก๊าซที่เกิดขึ้นออกจากโครงการ ปัญหานี้ทำให้ผู้เช่าร้านค้าบอกเลิกสัญญาและทำให้สูญเสียรายได้ไปเป็นจำนวนมาก ก่อนจะกลับเข้าสู่สถานการณ์ปกติในเดือนธันวาคม พ.ศ. 2557

 การจัดสรรพื้นที่ 
300px|thumb|สยามสแควร์วันในยามค่ำคืน
สยามสแควร์วัน ประกอบด้วยพื้นที่สำคัญดังนี้
 อีฟแอนด์บอย ดิ อันเดอร์กราวนด์
 สถานออกกำลังกาย เจ็ทส์ 24 ฟิตเนส เปิดให้บริการ 24 ชั่วโมง 
 อาดิดาส แบรนด์ เซ็นเตอร์
 โอนิซูกะ ไทเกอร์ แฟล็กชิป สโตร์
 สเก็ตเชอร์ส
 สยาม อินโนเวชัน ดิสทริกต์
 สตาร์บัคส์ รีเซิฟ คอนเซปท์สโตร์
 โรงละครเคแบงก์สยามพิฆเนศ
นอกจากนี้ยังมีลานกิจกรรมฮอไรซอนฮอลล์ (ในอาคาร) ฟลอราฮอลล์ (นอกอาคารฝั่งสยามสแควร์ซอย 7) และซีโลฮอลล์ ทางเชื่อมไปยังรถไฟฟ้าบีทีเอส สถานีสยาม
# จังหวัดอาเซอร์ไบจานตะวันออก
จังหวัดอาเซอร์ไบจานตะวันออก (, ,) เป็นหนึ่งใน 31 จังหวัดของประเทศอิหร่าน ซึ่งตั้งอยู่ในอิหร่านอาเซอร์ไบจาน มีพรมแดนติดกับประเทศอาร์มีเนีย ประเทศอาเซอร์ไบจาน จังหวัดแอร์แดบีล จังหวัดอาเซอร์ไบจานตะวันตก และ จังหวัดแซนจอน เมืองหลักของอาเซอร์ไบจานตะวันออกคือแทบรีซ จังหวัดอาเซอร์ไบจานตะวันออกอยู่ในภูมิภาค 3 ของประเทศอิหร่าน และกองเลขาธิการตั้งอยู่ในเมืองหลักของแทบรีซ

 ภูมิศาสตร์ 
 ภูมิอากาศ 

 ประวัติ
# ฮกไกโดชิงกันเซ็ง
ฮกไกโดชิงกันเซ็ง  เป็นเส้นทางรถไฟความเร็วสูงของญี่ปุ่น ซึ่งปัจจุบันกำลังอยู่ระหว่างการก่อสร้าง เชื่อมระหว่างนครอาโอโมริกับนครซัปโปโระ เส้นทางส่วนหนึ่งลอดใต้ทะเลผ่านอุโมงค์เซกัง ดำเนินงานโดย บริษัทรถไฟฮกไกโด (JR ฮกไกโด)

 สถานี 
 ชื่อสถานี ญี่ปุ่น อังกฤษ กิโลเมตรที่ เชื่อมต่อกับ ที่ตั้ง ปัจจุบัน ชินอาโอโมริ  新青森  Shin-Aomori  0.0  สายหลักโออุ, โทโฮกุชิงกันเซ็ง  นครอาโอโมริ  อาโอโมริ โอคุซุการุอิมะเบ็ตสึ 奥津軽いまべつ  Okutsugaru-Imabetsu  38.5  สายสึงารุ (สึงารุฟูตามาตะ)  เมืองอิมาเบ็ตสึ อุโมงค์เซกัง คิโกไน  木古内  Kikonai  113.3  สายเอซาชิ  เมืองคิโกไน  ฮกไกโด   新函館北斗  Shin-Hakodate-Hokuto  148.9  สายหลักฮาโกดาเตะ   เมืองโฮกูโตะ ระยะที่ 2 เปิดให้บริการภายใน พ.ศ. 2578 ชิงยากูโมะ  新八雲  Shin-Yakumo  203.0   เมืองยากูโมะ   ฮกไกโด โอชามัมเบะ  長万部  Oshamambe  236.1  สายหลักฮาโกดาเตะ, สายหลักมูโรรัง  เมืองโอชามัมเบะ คุตจัง  倶知安  Kutchan  290.2  สายหลักฮาโกดาเตะ  เมืองคุตจัง ชินโอตารุ  新小樽  Shin-Otaru  328.2   นครโอตารุ ซัปโปโระ  札幌  Sapporo  360.2  สายชิโตเซะ, สายหลักฮาโกดาเตะ, สายซัชโช (สายกากูเอ็นโตชิ)สายนัมโบกุ, สายโทโฮ  นครซัปโปโระ
# กีฬาโรงเรียนอาเซียน 2014
กีฬาโรงเรียนอาเซียน 2014 การแข่งขันกีฬาโรงเรียนอาเซียนครั้งที่ 6 จัดขึ้นที่มารีกีนา ประเทศฟิลิปปินส์ ระหว่างวันที่ 29 พฤศจิกายน - 7 ธันวาคม ค.ศ. 2014

ประเทศที่เข้าร่วมแข่งขัน

 
 
 
  (เจ้าภาพ)
# จังหวัดอาเซอร์ไบจานตะวันตก
จังหวัดอาเซอร์ไบจานตะวันตก (, ,) เป็นหนึ่งใน 31 จังหวัดของประเทศอิหร่าน อยู่ในทิศตะวันตกเฉียงเหนือของประเทศ ที่มีพรมแดนติดกับประเทศตุรกี, ประเทศอิรัก, สาธารณรัฐปกครองตนเองนาคีชีวัน, จังหวัดอาเซอร์ไบจานตะวันออก, จังหวัดซานจาน และจังหวัดคูเซสถาน จังหวัดเป็นส่วนหนึ่งของภูมิภาค 3 จังหวัดอาเซอร์ไบจานตะวันตกครอบคลุมพื้นที่ 39,487 ตารางกิโลเมตรหรือ 43,660 กิโลเมตร รวมทั้งทะเลสาบอูร์เมีย ในปี ค.ศ. 2012 จังหวัดมีประชากรประมาณ 3,000,000 (จากการประมาณ) เมืองหลักและเมืองที่ใหญ่ที่สุดของจังหวัดคืออูร์เมีย

 ประวัติ 

 ภูมิศาสตร์และภูมิอากาศ 

 ประชากร 

 ศาสนา
# สือชังผู่
สือชังผู่ ในภาษาจีนกลางหรือเจียะเซียงผู้ในภาษาจีนแต้จิ๋ว  เป็นพืชท้องถิ่นของญี่ปุ่นและเอเชียตะวันออก ชอบขึ้นในที่ชื้นแฉะ อยู่ในวงศ์ Acoraceae  ด้านนอกเป็นสีเทาหรือสีน้ำตาล ด้านในเป็นสีเหลืองอมขาวอ่อนๆ ในตำรายาจีนเป็นยาขับเสมหะ ทำให้จิตใจสงบภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
 อ้างอิง
# ปรงชะเมา
ปรงชะเมา  เป็นปรงในวงศ์ Cycadaceae เป็นปรงต้นเดี่ยวหรือแตกกิ่งข้าง ลำต้นเรียบสีเทา ก้านใบยาว ติดเมล็ดจำนวนมาก เป็นไม้ถิ่นเดียวในประเทศไทย พบทางภาคตะวันออก พบครั้งแรกที่อำเภอเขาชะเมา จังหวัดระยอง  ชื่อสปีชีส์ตั้งตามชะเมาซึ่งเป็นสถานที่ค้นพบ ใช้เป็นไม้ประดับ 

ปรงชนิดนี้ขึ้นในบริเวณที่มีหินแกรไนต์ ห่างไกลจากพื้นที่เพาะปลูก ได้รับแสงเต็มที่ ลักษณะใกล้เคียงกับ Cycas pectinata  การแพร่กระจายจำกัดในภูเขาลูกเดียวเท่านั้น
# อ้อยสามสวน
อ้อยสามสวน  อยู่ในวงศ์ Apocynaceae เป็นไม้เถา มีน้ำยางสีขาว ใบเดี่ยว ออกตรงข้าม ดอกช่อ ออกตามซอกใบ ดอกย่อยขนาดเล็ก ผลรูปกระสวยเป็นพู ทรงกลม แก่แล้วแห้งแตกตามรอยตะเข็บ เถาของพืชชนิดนี้ตัดเป็นท่อนแล้วเคี้ยว ทำให้ชุ่มคอ แก้เจ็บคอ
# ปรงเหลี่ยม
ปรงเหลี่ยมหรือปรงป่า ผักกูดบก  เป็นปรงในวงศ์ Cycadaceae โคนลำต้นกลวง ใบประกอบแบบขนนก ก้านใบมีหนามแหลม ใบย่อยมี 70 – 100 คู่ โคนเพศผู้เป็นทรงกระบอก เมล็ดรูปรี พบทั้งประเทศไทย ยกเว้นภาคใต้และภาคตะวันออก ใช้เป็นไม้ประดับ พบครั้งแรกในประเทศไทยที่กาญจนบุรี ชื่อสปีชีส์ตั้งตามประเทศไทย